ধর্ষণের শিকার দুই বোনের পরিবার ও পুলিশ জানায়, গত বৃহস্পতিবার রাতে কারখানায় কাজ শেষে বাসায় ফেরেন দুই বোন। এরপর বাড়ির মালিকের স্ত্রী হোসনে আরার সহযোগিতায় পাশের বাড়ির ফারুক তাঁদের জুসের সঙ্গে নেশাজাতীয় দ্রব্য খাওয়ায়। কিছুক্ষণ পর দুই বোন অচেতন হয়ে পড়েন। এরপর তাদের ধর্ষণ করা হয়। এদিকে সকাল হলেও তাদের চেতনা ফেরেনি। অবস্থার অবনতি হলে বিকেলে তাঁদের কালিয়াকৈর উপজেলা স্বাস্থ্য কমপ্লেক্সে ভর্তি করে পালিয়ে যায় ফারুক ও তার সহযোগীরা। আজ শনিবার সকালে চেতনা ফিরলে দুই বোন পরিবারের লোকজনকে ঘটনা জানান। পরে তাঁদের ডাক্তারি পরীক্ষার জন্য গাজীপুরের শহীদ তাজউদ্দীন আহমদ মেডিকেল কলেজ হাসপাতালে পাঠানো হয়।